|  |  |  |
| --- | --- | --- |
|  | Kilaaj Joñoul Juon | Mōttan eo an Spring  |  |
|  |
|  | LAAJRAK IN NUUJLŌTA EOHigh School & Beyond Planning (Kōkar ko ñan High Jikuul & Tokãlik) — Nuuj & Melele ko |  |
|  |
| *Replace with School Contact Info* |
|  |
| KAIŌTIŌTLOK KÃÃLŌT AK KŌNAAN KOKiō ej iien eo ñan loore juon ial eo elaplok an alikkar. Rōjañ ajri eo nejum bwe en kããlōt ñe ekōnaan jerbal full‑time, wōnmaanlok ilo an pukōt jelãlokjen, ak kaminene ko (ãinwōt juon apprenticeship, juon jikuul in kaminene jerbal, ak kallōj eo ruo‑iiō ak emen‑iiō aitoken) ak jinoe jerbal ilo military. Rijikuul ro remōnōnō in kobalok ilo jikuul eo an military raikuj kōnono ippãn kaunjelōr in tōl eo ñan jinoe jerbal ko aplikãjen eo kiō.Kwe im ajri eo nejum aikuj wōnmaanlok in ain melele ko an kallōj. Kajjitōk elaplok ilo webjait eo an kallōj enaaj jipañ jodikdik eo nejum jelã elaplok kōn kallōj eo im kōjjelãik kallōj eo ke ajri eo nejum emōnōnō in kobalok. Ñan kaiōtiōtlok kããlōt ko ñan kallōj, men bwe ajri eo nejum en laajraki aolep jikuul ko rej kōttōpraki menin aikuj ko an im kōnaan ko (ñan waanjoñak, joñan, epãd ia, wōnããn, major ko ñan jelãlokjen, ak būrokraam ko rejelonolok). Ajri eo nejum aikuj keidi joñan kajojo wūn ko ekkar ñan joñan aorōkin innem nōmba ki laajrak in jikuul ko ekkar ñan joñan emman tata lok ñan nana tata. Rōjañ jodikdik eo nejum bwe en pãd ilo iien bōk melele kōn kajojo kallōj, pãd ilo iien ko rej kōmman in boñ ilo kallōj, im kōnono ippãn juon rijerbal in kallōj eo ej kijoñ loelok high jikuul.  |  |  | LOELOK KÃÃMPŌJ KOIien loelok kallōj ko emaroñ jipañ ajri eo nejum pukōt kallōj eo ekkar tata ñan e. Aolep kallōj ko ewōr aer wōpij in etale kadeloñ rijikuul eo emaroñ jipañ karōk pepe ko ñan iien loelok in am. Ak lale ñe high jikuul eo emōj an karōk iien loelok ko an kumi jidik ñan kallōj ko repaak. Kwōmaroñ kōmman pepe ñan am loelok juon kããmpōj in kallōj. Bōk buñtōn kein raorōk jinointata:* Ñan bōk tibdik in melele ko im kōmman kwon ñan iien ko, kepaal wōpij eo an kallōj eo ej bōk eddoin kadeloñ rijikuul ilo webjait eo an kallōj eo, email, ak talboon.
* Kōnono ippãn kaunjelōr eo an high jikuul ikkijien koba lok ippãn iien loelok ko an kumi jidik ko ñan kããmpōj ko kwōban kar bōlen loelok ñe enkar ejjelok wãween eo.
 | **Eokōtaktak iien loelok kããmpōj ko, ak enañin aolepeir rej koba:** * Juon iien ñan bōk melele. Juon rijerbal in admission (kadeloñ rijikuul) enaaj kōnono ippam kōn kallōj eo.
* Juon iien kaloojoj kããmpōj eo tōl jen rijikuul ro an tōre eo. Kwōnaaj loe mōttan ko rellap an kããmpōj eo im naaj wōr iien ñan kajjitōki kajjitōk ko.
* Iien bellok ko jet. Kwōj maroñ karōk ñan kōmmane men kein: pãd ilo juon iien kilaaj, mōñã ilo jikin mōñã eo aer, ak kōnono ippãn juon rikaki in kallōj, wōpija eo ej kadeloñ rijikuul, im juon wōpija in jããn in jipañ ko.

**Mokta jen am etal im loelok:*** Etale webjait eo an kallōj im lale jabdewōt melele kallōj eo ear jilkinwaj ñan eok.
* Kōmmane juon laajrak in kajjitōk ko ñan kajjitōk jimwor ñan rijerbal im rijikuul ro.
* Bōk juon mab in kããmpōj eo im lale ia eo wōpij eo an kadeloñ rijikuul epãd ie. Men in enaaj lukun lale bwe kwōpãd ilo jejjōt in iien ñan iien loelok eo am.

Ñe kwōj bojak in etal, bōk juon nootbok im juon kããmōra bwe kwōn rekoot e lōmnak ko am.  |
|  |  |  |  |
| RAAN KO RELLAP IMAAN* Click here to enter text.
 |  |  | **Graduation cap with solid fill**KWAR KE JELÃ?Ajri eo nejum emaroñ bōk teej in kōmalmel ko onlain ejjelok wōnaer ilo webjait kein:* ACCUPLACER: (Ñan kallōj ko ilo jukjukin pãd & kaminene jerbal) [accuplacer.collegeboard.org/student/practice](http://accuplacer.collegeboard.org/student/practice)
* ACT: (Ñan kallōj ko 4‑iiō) [www.act.org/academy](http://www.act.org/academy)
* ASVAB (Armed Services Vocational Aptitude Batter, Teej in Etale Joñan Maroñ ko ñan Jerbal in Tarinae): (Ñan military) [official‑asvab.com/applicants.htm](http://official-asvab.com/applicants.htm)
* SAT: (Ñan kallōj ko 4‑iiō aitoken) [www.khanacademy.org/sat](http://www.khanacademy.org/sat)
 |

|  |
| --- |
| High School & Beyond Planning (Kōkar ko ñan High Jikuul & Tokãlik)Kilaaj Joñoul Juon | Mōttan eo an Spring | gearup.wa.gov |
|  |
| **KABOJAK ÑAN TEEJ**Rijikuul ro rej pepe in etal ñan juon kallōj eo emen‑iiō aitoken maroñ aikuj bōk teej in SAT ak ACT eo. Ewōr teej ko emōj karōki ñan rijikuul ro rej pepe in deloñe military ak pãd ilo kallōj ko ruo‑iiō aitoken ak ñan kaminene jerbal. Kwalok naan in jipañ kein ikkijien bōk‑teej ko ñan ajri eo nejum.**Jelã Ta Ñan Kōtmãne**Jelã kōn mōttan ko an teej eo im kain rōt kajjitōk ko ie. Ejkab emmanlok, bōk juon teej in kōmalmel ñan jelã kain kajjitōk ko kwōnaaj iioni.**Riiti Kōmelele ko** Jelã ta mōttan ko rej kajjitōk bwe kwōn kōmmane, kain rōt uwaak ko emōj kōtmãni, jete kajjitōk ko ilo mōttan eo, im ewi joñan iien ñan am kadedelok. Riit i kōmelele ko mokta jen am jinoe. |  | **Karōk Joñan Iien ñan Kwe Make**Ilo enañin aolep teej ko emōj karōki, ewōr joñan iien rej kōtlok ñan kajojo mōttan. Mokta jen am jinoe kajojo mōttan ko, lukun lale bwe kwōn jelã joñan iien eo rej lewaj. Lale waj eo am ak mejen awa eo ilo ruum in teej eo ñan jelã ñããt eo aikuj dedelok am jerbal. Innem, bwine jete kajjitōk ko kwōj aikuj uwaak i im lale ewi joñan mōkaj eo kwōj aikuji ñan kōmmani jerbal ko (ñan waanjoñak, ruo minit ñan kajojo kajjitōk ak joñoul minit ñan kajojo essay ak jeje aitok). **Uwaaki Kajjitōk ko Repidodo Mokta**Kōnke ewōr joñan iien ñan teej eo, aorōk ñan wōnmaanlok wōt ilo kajjitōk ko joñan mōkaj eo kwōmaroñ. Ñe kwōjaje uwaak eo ñan juon kajjitōk ilo iien eo wōt, wōnmaanlok wot im bar rool ñan e tokãlik. Kemejmej in kãjoon kajjitōk ilo peba in uwaak ko barãinwōt. **Kōjerbal Wãween Jolok ak Kaiōtiōtlok Uwaak ko Ñan Kajjitōk ko Rebben**Ñe kwōjaje uwaake in juon kajjitōk, lale ñe kwōmaroñ jolok uwaak ko kwōjelã ke rebwōd ñan kaiōtiōtlok uwaak. Ñe kwōmaroñ jolok jejjo uwaak ko, kwōmaroñ kiō kaajimalele ewi ian ramolok in uwaak ko kwōj lōmnak ejimwe.  |
|  |
| LAAJRAK KO AN RIJIKUUL EO ÑAN KŌMMANI* Jinoe lukun mool am lale ial ko ñan loori ãlikin high jikuul. Kōmmane juon bael in kajojo būrokraam ak jikuul kwōj kōnaan etal ñan e im ain melele ko kōn katak ko ie, jããn in jipañ, im mour ilo kããmpōj eo.
* Loelok kããmpōj ko, etal ñan kallōj, pãd ilo iien bōk melele ko kōn kajojo jerbal im iien kōbellok jikuul ko, im katak joñan eo kwōmaroñe kōn kallōj ko ilo onlain.
* Kōmmane juon laajrak eo jinointata kōn menin kããlōt ko eitoklimoim ie. Kajjitōk melele ko relaplok.
* Lōmnak in jinoe kappok jerbal ak internship ilo jōmar.
* Pukōt scholarship ko an jukjukin pãd eo, federal, state eo, im ko rejenolok.
* Lōmnak in karōk kilaaj ko ilo iiō in senior (kilaaj joñoul ruo) eo im lukun lale bwe ren kōttōprak menin aikuj ko ñan karōk ko am ãlikin high jikuul.
* Kōmmane juon laajrak in rikaki ro, kaunjelōr ro, jikin jerbal ko, im rūtto ro jet kwōmaroñ kajjitōk lok ippãer bwe ren jeje lōta in kōketak ñan kobaiki ippãn aplikãjen ko an kallōj.
 |  |  | RUBWE INNOÑ BAJJŌK KO**INNOÑ BAJJŌK:** Ajri eo neju ejjab maroñ bōk scholarship ko an kallōj kōnaan bwijin rej kanne ñani.**ILO MOOL:** Elōñ kain menin jiãe im kein kawiinin ko, ak rijikuul ro rej aikuj pukōti. Milien ion milien jããn in scholarship ko rej bar bellok. Mokta, bōtaab, rijikuul ro rej aikuj lale ta ko emman aer jerbal ie. Jiãe ko ñan scholarship ejjab wōt ñan valedictorian (jimaat tata ilo kilaaj) ro ak ñan armej ro ewōr aer itoklimo im tōlan ko. Ekãrere kain bellok ko.Iien eo rijikuul ro rej kappok, ren lale ilo jukjukin pãd eo aer. Elōñ iaer rej aikuj jidik laplok jen kajojo rijikuul ijellokin wōt jeje essay (jeje aitok) ak lelok jipiij. |
|  |  |  |
| LAAJRAK EO AN BAAMLE EO ÑAN KŌMMANI * Etale ippãn doon būrokraam ko ãlikin high jikuul ak jikuul ko renaaj kōtōprak aikuj ko an ajri eo nejum. Ejaake juon laajrak in kããlōt ko ñan kanne ñan deloñi.
* Jipañ ajri eo nejum pukōt scholarship ko.
* Pãd ilo iien bōk melele ko kōn jerbal ko kajojo im kallōj ko kajojo im jããn in jipañ ko. Ajri eo nejum emaroñ kajjitōk ippãn kaunjelōr eo an jikuul eo wãween pukōt iien kein ilo bukwōn eo am.
* Jipañ ajri eo nejum karōk bebe ko an ñan jōmar. Jōmar ej juon iien emman ñan lale men ko itoklimo ie im katak kapeel ko rekããl — im kallōj ko rej kabbok rijikuul ro rej kōttōpare makūtkūt ko ewōr tokjeir ilo jōmar. Jipañ ri high jikuul eo nejum etale būrokraam ko ñan katak in jōmar ak pukōt juon jerbal ak internship.
* Loelok kallōj ko ippãn doon. Kōmman karōk ko ñan lale kããmpōj ko ajri eo nejum ej itoklimoin ie. Kōjerbale [**Laajrak in Loelok Kããmpōj**](https://bigfuture.collegeboard.org/find-colleges/campus-visit-guide/campus-visit-checklist) ñan jelã wãween bōk tokjen ko rellap ilo iien rōt kein.
* Jipañ jodikdik eo nejum lale jet aplikãjen ñan kallōj. Jinoe lōmnak kōn kajojo mōttan melele ko kwōnaaj aikuj aini.
* Jipañ jodikdik eo nejum kōmmane juon laajrak in rikaki ro, kaunjelōr ro, jikin jerbal ko, im rūtto ro jet emaroñ kajjitōk lok ippãer bwe ren jeje lōta in kōketak kake ñan kobaiki ippãn aplikãjen ko ñan kallōj.
 |